
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση της ομογενούς αλλοδαπής ΓΚΟΤΝΤΗ Σοφίας- 

Ντολόρες του Αναστασίου. 1 

Καθορισμός του αριθμού των επιτρεπόμενων ημερών παραμονής 
εκτός έδρας των Υπαλλήλων του Υπουργείου Οικονομικών . 2 

Απαγόρευση κυνηγίου. 3 

Απαγόρευση κυνηγίου σε έκταση Κοινότητας Ανήλιου Μετσόβου 4 

Απαγόρευση κυνηγίου στο Διαπόρι Λήμνου. 5 

Απαγόρευση Κυνηγίου στην περιοχή Λίμνης Κουρνά για 5 χρόνια . 6 
Χορήγηση άδειας άσκησης επαγγέλματος Κοινωνικού Λειτουργού 

στην Κουλούρη Σταματία του Ιωάννη. 7 

Χορήγηση άδειας άσκησης επαγγέλματος Κοινωνικού Λειτουργού 

στην Κατσάλα Κυριακή του Ιωάννη. 8 

Μεταβίβαση της εξουσίας να υπογράφουν «Με εντολή Υπουργού» 
στους Προϊστάμενους Δ/νσεων και Προϊστάμενους Τμημάτων 
του Υπουργείου Βιομηχανίας, Ενέργειας και Τεχνολογίας ... 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στη Γ20/81567/898/88 κοινή απόφαση 
των Υπουργών Εθνικής Οικονομίας, ΠΕΧΩΔΕ και Μεταφορών 


και Επικοινωνιών.10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 34484 (1) 

Πολιτογράφηση της ομογενούς αλλοδαπής ΓΚΟΥΝΤΗ Σοφίας- 
Ντολόρες του Αναστασίου. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την 34.484/7.7.1989 απόφαση του Υπουργού Εσωτερικών, 
έγινε δεκτή η από 8.11.1988 αίτηση πολιτογράφηση της ομογενούς 
αλλοδαπής ΓΚΟΥΝΤΗ Σοφίας-Ντολόρες του Αναστασίου και της Μα¬ 
ρίας. 

Αθήνα, 7 Ιουλίου 1989 

Ο ΥΠΟΥΡΓΟΣ 

ΝΙΚΟΣ ΚΩΝΣΤΑΝΤΟΠΟΥΛΟΣ 
«Τ-♦- 

Αριθ. 1078728/2292/0001 (2) 

Καθορισμός του αριθμού των επιτρεπομένων ημερών παραμονής εκτός 
έδρας των Υπαλλήλων του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν.Δ. 65/1973 «περί των δαπανών των τακτικών πολιτικών 


δημοσίων υπαλλήλων» (ΦΕΚ 150/Α/1973), 

β) την υπ’ αριθμ. 1700/1976 «περί καθορισμού του αριθμού των 
επιτρεπομένων ημερών παραμονής εκτός έδρας των πολιτικών δημο¬ 
σίων υπαλλήλων, κινουμένων για εκτέλεση υπηρεσίας» (ΦΕΚ 271 /Β/ 
1976), 

γ) της υπ’ αριθμ. Δ.10Δ/Φ.60/1/Α.4061/20.3.1984 απόφαση 
του Υπουργού Προεδρίας της Κυβέρνησης «Μεταφορά αρμοδιοτήτων 
του Υπουργείου Προεδρίας της Κυβέρνησης στα άλλα Υπουργεία» 
(ΦΕΚ 155/Β/1984), 

δ) της υπ’ αριθμ. 95015/2615/20.8.1984 κοινής υπουργικής 
απόφασης «Ρύθμιση θεμάτων δαπανών κίνησης υπαλλήλων του Δημο¬ 
σίου και Ν.Π.Δ.Δ.» (ΦΕΚ 505/Β/1984), 

ε) την υπ’ αριθμ. οικ. 1833 από 16.2.1979 απόφαση του Υπουργού 
Προεδρίας της Κυβέρνησης «περί τροποποιήσεως και συμπληρώσεως 
της υπ’ αριθμ. 1700/13.2.1976 υπουργικής απόφασης «περί καθορι- 
.σμού του αριθμού των επιτρεπομένων ημερών παραμονής εκτός έδρας 
κ.λπ.» και 

στ) των Προεδρικών Διαταγμάτων 284/1988 «Οργανισμός του 
Υπουργείου Οικονομικών» (ΦΕΚ 128/1988 τ.Α') και 551/1988 
«Οργανισμός Νομαρχιών, Οργάνωση Οικονομικών Υπηρεσιών» (ΦΕΚ 
551/1988 τ.Α'). 

2. Την ανάγκη καθορισμού των ημερών μετακίνησης εκτός έδρας 
των υπαλλήλων του Υπουργείου Οικονομικών για εκτέλεση υπηρεσίας, 
αποφασίζουμε: 

1. Καθορίζουμε το ανώτατο όριο των κατά μήνα ημερών εκτός έδρας 
μετακίνησης των υπαλλήλων του Υπουργείου Οικονομικών για εκτέ¬ 
λεση υπηρεσίας, ως εξής: 

α) Για τους Προϊσταμένους Διευθύνσεων και Τμημάτων της Κεντρι¬ 
κής Υπηρεσίας του Υπουργείου Οικονομικών σε δέκα (10) ημέρες για 
κάθε υπάλληλο. 

β) Για τους Προϊσταμένους των Διευθύνσεων των Ειδικών Επιθεω¬ 
ρήσεων Αθηνών και Θεσσαλονίκης και των Τμημάτων αυτών, καθώς 
και για τους ασκούντας καθήκοντα Επιθεώρησης και ελέγχου υπαλλή¬ 
λους σε δεκαπέντε (15) ημέρες για κάθε υπάλληλο. 

γ) Για τους Προϊσταμένους Διευθύνσεων Επιθεώρησης και Συντονι¬ 
σμού και των τμημάτων αυτών και για τους ασκούντας καθήκοντα Επι¬ 
θεώρησης και ελέγχου, σε πέντε (5) ημέρες για κάθε υπάλληλο. 

δ) Για τους υπαλλήλους της Κεντρικής Υπηρεσίας του Υπουργείου 
Οικονομικών πέντε (5) ημέρες για κάθε υπάλληλο. 

ε) Για τους Προϊσταμένους Δ/νσεων, Τμημάτων, Αυτοτελών Τμη¬ 
μάτων και Αυτοτελών Γραφείων των Περιφερειακών Υπηρεσιών του 
Υπουργείου Οικονομικών σε τρεις (3) ημέρες για κάθε υπάλληλο ειδικό¬ 
τερα δε για τους Προϊσταμένους και υπαλλήλους των Περιφερειακών 
Χημικών Υπηρεσιών Ρόδου, Μυτιλήνης, Χαλκίδας, Κεφαλλονιάς, σε 
οκτώ (8) ημέρες για κάθε υπάλληλο. 

στ) Για τους υπαλλήλους που ανήκουν στους κλάδους ΠΕ Μηχανι¬ 
κών, ΤΕ Τεχνολογικών Εφαρμογών, ειδικότητας Τοπογραφίας σε δέκα 
(10) ημέρες για κάθε υπάλληλο, ορίζουμε όπως. 

2. Κατά τα λοιπά ισχύουν οι ειδικότερες ρυθμίσεις των υπ' αριθμ. 
1700/13.2.1976 και οικ. 1833/16.2.1979 αποφάσεων του Υπουρ¬ 
γού Προεδρίας της Κυβέρνησης. 

3. Η παρούσα, που ισχύει από 1 Ιανουάριου 1989, να δημοσιευθεί 
στην Εφημερίδα της Κυβερνήσεως. 

Αθήνα, 4 Ιουλίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 90396/2913 (3) 

Απαγόρευση πυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. 86/1989 «περί 
Δασικού Κώδικα» που προστέθηκαν με τις διατάξεις του άρθρου 7 Ν. 
177/75. 

2. Το άρθ. 8 της 414985/29.11.85 Κοινής Υπουργικής απόφασης 
ΤΠΕΘΟ-ΤΠΓΕ (ΦΕΚ 757 Β718.12.1985). 

3. Τα 4469/22.11.88, 441/30.5.89 έγγραφα του Δασαρχείου 
Αμφιλοχίας και τα 6799/25.11.88, 3135/2.6.89, 3522/22.6.89 
έγγραφα του Δασαρχείου Αγρίνιου, που εισηγούνται (τα έγγραφα και 
των δύο Δασαρχείων) θετικά. 

4. Την αριθ. 283998/10.6.82 απόφαση του Υπουργού Γεωργίας 
«περί μεταβιβάσεως αρμοδιοτήτων των πρώην Γ.Δ. και ΑΝ. Γ.Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων από 1.8.1989 μέχρι 
31.7.1999 στην Τεχνητή λίμνη Στράτου εμβαδού 8.800 στρεμμάτων 
τα όρια της οποίας έχουν ως εξής: 

ΒΟΡΕΙΑ: Φράγμα Καστρακίου. 

ΝΟΤΙΑ: Γέφυρα ποταμού Αχελώου, μέχρι και πενήντα μέτρα κάτω 
από τη γέφυρα. 

ΑΝΑΤΟΛΙΚΑ: Εργοτάξιο της ΔΕΗ στο Καστράκι, ακολουθεί το 
δρόμο μέχρι την παλιά γέφυρα του Αχελώου, στη συνέχεια, Δημόσια 
Δασική έκταση και καταλήγει στη γέφυρα του Εθνικού δρόμου Αγρί¬ 
νιου- Αμφιλοχίας. 

ΔΥΤΙΚΑ: Εργοτάξιο της ΔΕΗ στο Καστράκι ακολουθεί τον επαρ¬ 
χιακό δρόμο Καστράκι-Ματσούκι-Στράτος μέχρι τον Εθνικό δρόμο και 
τη γέφυρα του ποταμού Αχελώου. Το Δασαρχείο Αγρίνιου παρακαλεί- 
ται για την έκδοση της σχετικής Δασικής Απαγορευτικής Διάταξης Θή¬ 
ρας, την οποία θα κοινοποιήσει και στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον Κυνηγετικό χρόνο 1989-90. 

Αθήνα, 4 Ιουλίου 1989 

Ο Διευθυντής 
Κ. ΠΑΝΕΤΣΟΣ' 

- ♦- 

Αριθ.91802/3225 (4) 

Απαγόρευση κυνηγίου σε έκταση Κοινότητας Ανήλιου Μετσόβου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. 86/89 «Περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 

1975. 

2. Τις αριθ. 1759/8.6.1989 και 1049/30.5.1989 θετικές εισηγή¬ 
σεις της Δ/νσης Δασών Ιωαννίνων και Δασαρχείου Μετσόβου αντί¬ 
στοιχα. 

3. Την αριθ. 283998/10.6.1982 απόφαση του Υπουργού Γεωρ¬ 
γίας «Περί μεταβίβασης αρμοδιοτήτων πρώην Γ.Δ. και ΑΝ. Γ.Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων για τέσσερα (4) χρό¬ 
νια από 1.8.1989 μέχρι 31.7.1993 σε έκταση 10.000 στρέμματα 
στην περιοχή της Κοινότητας Ανήλιου Μετσόβου της οποίας τα όρια 
έχουν ως εξής: 

Από τα Μαντάνια ακολουθεί το Ρέμμα Ρόνα και κατά μήκος του 
οποίου φθάνει μέχρι τη Δ.Θ. Τσουτσουμήτσου για να ακολουθήσει στη 
συνέχεια τα όρια των Κοινοτήτων Χαθικίου - Ανθοχωρίου και Δήμου 
Μετσόβου και να καταλήξει στα Ματάνια από όπου άρχισε. 

Το Δασαρχείο Μετσόβου να μεριμνήσει για την έκδοση της σχετικής 
Δασικής Απαγορευτικής Διάταξης Θήρας την οποία θα κοινοποιήσει και 
στο ΥΠ.ΓΕ. 


Η απόφαση αυτή να δημοσιευθεί στην Εφημερίδα της Κυβερνήσεως ' 
και θα ισχύσει από τον κυνηγετικό χρόνο 1989 - 1990. 

Αθήνα, 5 Ιουλίου 1989 

Ο Διευθυντής 
ΚΩΝ. ΠΑΝΕΤΣΟΣ 

- 4 - 

Αριθ. 90564/2925 (5) 

Απαγόρευση κυνηγίου στο Διαπόρι Λήμνου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 ΝΔ 86/69 «περί δασικού 
Κώδικα» που προστέθηκαν με τις διατάξεις του άρθρου 7 Ν. 177/75. 

2. Το αρ. 2009/2:6.1989 έγγραφο της Δ/νσης Δασών Λέσβου κα- 
θώς και τις σχετικές απόψεις του ΚΣ Λήμνου. 

3. Την αριθμ. 283998/10.6.1982 απόφαση του Υπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και ΑΝ. Γ.Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων για 5 (πέντε) χρόνια 
από 1.8.1989 μέχρι 31.7.1994 σε έκταση 500 στρέμματα στη θέση 
Διαπόρι περιφέρειας Κοινότητας Τσιμανδρίων της οποίας τα όρια έχουν 
ως εξής: 

Ανατολικά: αγροτικός αυτ/μος από Τσιμάνδρια προς λιμάνι Διαπο- 
ρίου. 

Νότια: Θάλασσα Διαπορίου. 

Δυτικά ή Βόρεια: Αγροτικός αυτ/μος προς θάλασσα. 

Η Δ/νση Δασών Λέσβου να μεριμνήσει για την έκδοση της σχετικής 
Δασικής Απαγορευτικής Διάταξης Θήρας την οποία θα κοινοποιήσει και 
στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1989-1990. 

Αθήνα, 6 Ιουλίου 1989 

Ο Διευθυντής 

Κ. ΠΑΝΕΤΣΟΣ 

- ♦ - 

Αριθ. 91501/3089 (6) 

Απαγόρευση Κυνηγίου στην περιοχή Λίμνης Κουρνά για 5 χρόνια. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «περί Δασικού 
Κώδικα» που προστέθηκαν με τις διατάξεις του άρθρου 7Ν. 177/75. 

2. Το άρθρο 257 παρ. 2 του Ν.Δ. 86/69 «περί Δασικού Κώδικα». 

3. Το σχετικό 2854/23.6.1989 έγγραφο της Δ/νσης Δασών Χα¬ 
νιών. 

4. Την αρ. 283998/10.6.82 απόφαση Υπουργού Γεωργίας «περί 
μεταβίβασης αρμοδιοτήτων πρώην Γ.Δ. και ΑΝ. Γ.Δ. στους υπηρεσια¬ 
κούς παράγοντες, αποφασίζουμε: 

Απαγορεύουμε το κυνήγι όλων των θηραμάτων από 1.8.1989 μέχρι 
31.7.1994 σε έκταση 2300 στρεμμάτων, που περιλαμβάνει την λίμνη 
Κουρνά και ωρισμένη περιοχή γύρω απ’ αυτή, τα όρια της οποίας έχουν 
ως εξής: 

Αρχίζει από Βόρεια από το σημείο διακλάδωσης του επαρχιακού 
ασφαλτόδρομου Γεωργιουπόλεως - Κουρνά προς Μαθέ. Ακολουθεί δυ¬ 
τικά τον Επαρχιακό ασφαλτόδρομο προς Μαθέ και βάθος περίπου τρια- 
κοσίων μέτρων από την προαναφερθείσα διακλάδωση, όπου καταλήγει 
η κορυφογραμμή του πρώτου νοτίου λόφου πίσω από το οποίο βρίσκεται 
το ύψωμα κορυφή Κεφάλι. Ακολουθεί νότια την κορυφογραμμή του λό¬ 
φου συνεχίζει στό ύψωμα κορυφή Κεφάλι, ακολουθώντας τα χείλη των 
γκρεμών αυτού, που βλέπουν προς την λίμνη. Στη συνέχεια κάνει μια 
ελαφρά νοτιο δυτική απόκλιση, περνά το μικρό φαράγγι στο ανώτερο 
σημείο του συνεχίζει ακολουθώντας τα χείλη των γκρεμών πάλι νοτιο¬ 
δυτικά έως ότου φθάσει υπεράνω της θέσης Ασώματος όπου καταλή¬ 
γουν και τα χείλη των γκρεμών. 

Από το σημείο αυτό ακολουθεί ανατολική κατεύθυνση με νοητή ευ¬ 
θείας γραμμή και φθάνει στη θέση Αγκαθίδι που βρίσκεται στην κορυφή 
του νότιου προς τη λίμνη λόφου. Από τη θέση Αγκαθίδι με κατεύθυνση 
ανατολική περνάει από τη θέση Βορθός και φθάνει στη θέση Γιαμάς 
όπου υπάρχει και στάνη αιγοπροβάτων. Από τη στάνη αυτή ακολουθεί 

ανατολικά τον εκεί αγροτικό δρόμο, που καταλήγει στον επαρχιακό 
ασφαλτόδρομο Γεωργιουπόλεως - Κουρνά. -Από εκεί ακολουθεί βόρεια 
τον επαρχιακό ασφαλτόδρομο προς Γεωργιοΰπολη ως το σημείο που 
αρχίζει ο ασφαλτόρομος προς το χωριό Μαθές, όπου και το αρχικό ση¬ 
μείο. 

Η Δ/νση Δασών Χανιών παρακαλείται για την έκδοση της σχετικής 
Δασικής Απαγορευτικής Διάταξης Θήρας, την οποία θα κοινοποιήσει 
και στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1989-1990. 


Αθήνα, 4 Ιουλίου 1989 

Ο Διευθυντής 
Κ. ΠΑΝΕΤΣΟΣ 

- +- 


Αριθ. Γ6α/1801 (7) 

Χορήγηση άδειας άσκησης επαγγέλματος Κοινωνικού Λειτουργού στην 
Κουλούρη Σταματία του Ιωάννη. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 


Με την απόφαση τού Υπουργού Υγείας, Πρόνοιας και Κοινωνικών 
Ασφαλίσεων Γ6α/1801/5.7.1989 έχει χορηγηθεί στην Κουλούρη 
Σταματία του Ιωάννη άδεια άσκησης επαγγέλματος Κοινωνικού Λει¬ 
τουργού. 

Αθήνα, 5 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 


-♦- 

Αριθ. Γ6α/1803 (8) 

Χορήγηση άδειας άσκησης επαγγέλματος Κοινωνικού Λειτουργού στην 
Κατσάλα Κυριακή του Ιωάννη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας. Πρόνοιας και Κοινωνικών 
Ασφαλίσεων Γ6α/1803/5.7.1989 έχει χορηγηθεί στην Κατσάλα Κυ¬ 
ριακή του Ιωάννη άδεια άσκησης επαγγέλματος Κοινωνικού Λειτουρ¬ 
γού. 


Αθήνα. 5 Ιουλίου 1989 

Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 

-- 

Αρ. ΑΠ. Υ-3η/Φ19/8131 (9) 

Μεταβίβαση της εξουσίας να υπογράφουν «Με εντολή Υπουργού» στους 
Προϊστάμενους Δ/νσεων και Προϊστάμενους Τμημάτων του Υπουρ¬ 
γείου Βιομηχανίας, Ενέργειας και Τεχνολογίας. 

Ο ΥΠΟΥΡΓΟΣ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/85 «Κυβέρνηση και Κυβερνητικά 
όργανα» (ΦΕΚ 137/Α/26.7.88). 

β) Του ΠΔ 437/85 «Καθορισμός και ανακατανομή των αρμοδιοτή¬ 
των των Υπουργείων» (ΦΕΚ 157/Α/85). 

γ) Της αριθ. ν-3η/Φ19/14602/4.11.85 απόφασής μας «Μεταβί¬ 
βαση της εξουσίας να υπογράφουν «Με εντολή Υπουργού» στο Γενικό 
Γραμματέα, στους Δ/ντές και Τμηματάρχες του Υπουργείου Βιομηχα¬ 
νίας, Ενέργειας και Τεχνολογίας» (ΦΕΚ 666/Β/85). 

δ) Την ανάγκη διασφάλισης της εύρυθμης λειτουργίας του Υπουρ¬ 
γείου Βιομηχανίας, Ενέργειας και Τεχνολογίας και της επιτάχυνσης 
του ρυθμού διακίνησης και διεκπεραίωσης των υποθέσεων του Υπουρ¬ 
γείου, αποφασίζουμε: 

Στους Προϊσταμένους Δ/νσεων και Προϊσταμένους Τμημάτων του 
Υπουργείου μας, μεταβιβάζουμε το δικαίωμα να υπογράφουν «Με 
εντολή Υπουργού» τις πράξεις και τα έγγραφα που αναφέρονται στην 


παραπάνω αριθ. ν-3η/Φ19/14602/4.11.85 Απόφασή μας (ΦΕΚ 
66/Β/85) και περιγράφονται στα άρθρα 3 και 4 αυτής, όπως ίσχυε 
πριν από την έκδοση της αριθ. ν-3η/Φ19/13287/14.11.87 Απόφα¬ 
σης (Μεταβίβαση στον Ειδικό Γραμματέα του Ενιαίου Διοικητικού Το¬ 
μέα Μεταλλείων, Λατομείων και Αλυκών του Υπουργείου ΒΕΤ του δι¬ 
καιώματος να υπογράφει Με εντολή Υπουργού (ΦΕΚ 831/Β/88), η 
οποία και καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Ιουλίου 1989 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 

- ^ - 

ΔΙΟΡΘΩΣ ΕΙΣ ΣΦΑΛ ΜΑΤΩΝ 

( 10 ) 

Στη Γ20/81567/898/88 κοινή απόφαση των Υπουργών Εθνικής 
Οικονομίας, ΠΕΧΩΔΕ και Μεταφορών και Επικοινωνιών, που δημο¬ 
σιεύτηκε στο ΦΕΚ 403/Β/1988 γίνονται οι παρακάτω διορθώσεις 
σφαλμάτων: 

α) Στο άρθρο 3, παρ. 2β στίχος 1ος: διορθώνεται η λέξη από το 
εσφαλμένο «ταμείου» στο ορθό «σημείου». 

Στο άρθρο 3 παρ. 2β στίχος 4ος: διαγράφεται η πρόταση «αντικαθί¬ 
σταται από την ημερομηνία «1η Οκτωβρίου 1988». 

β) Στο άρθρο 5 παρ. 1 στίχος 2ος: διορθώνεται η λέξη από το εσφαλ¬ 
μένο «τύο» 1 στο ορθό «τύπο». 

γ) Στο Παράρτημα I, μετά το σημείο 5.1.2 διαγράφεται το τελευταίο 
εδάφιο από έξι (6) στίχους και να προστεθεί το κείμενο που παραλεί- 
φθηκε από παραδρομή. 

«5.2. Προδιαγραφές σχετικές με ηχητική στάθμη 

5.2.1. Μέθοδος μετρήσεως 

5.2.1.1. Η μέτρησή του θορύβου που προκαλείται από τον τύπο του 
οχήματος που παρουσιάζεται γιά έγκριση ΕΟΚ, πραγματοποιείται σύμ¬ 
φωνα με καθεμιά από τις δύο μεθόδους πουπερϊγράφονται αντίστοιχα 
στο σημείο 5.2.2.4 για το όχημα εν κινήσει και στο σημείο 5.2.3,4 για 
το όχημα εν στάσει (1). 

5.2.1.2. Οι δύο τιμές που μετρούνται σύμφωνα με τις προδιαγραφές 
του σημείου 5.2.1.1 ανωτέρω, πρέπει να γραφούν στο πρακτικό και σε 
ένα δελτίο σύμφωνο με το πρότυπο του Παραρτήματος III. 

5.2.2. Ηχητική στάθμη του οχήματος εν κινήσει. 

5.2.2.1. Οριακές τιμές. 

Η ηχητική στάθμη που μετράται σύμφωνα με τα σημεία 5.2.2.2 έως 
5.2.2.5 του παρόντος παραρτήματος δεν πρέπει να υπερβαίνει τα ακό¬ 
λουθα όρια: 


5.2.2.1.1. 


5.2.2.Ι.2. 


5.2.2.1.2.1. 

5.2.2.1.2.2. 
5.2.2.1.3. 


5.2.2.1.3.1. 

5.2.2.1.3.2. 


Κατηγορίες οχημάτων Οριακές τιμές σε 

<ΙΒ (Α) 

Οχήματα που προορίζονται για τη 
μεταφορά προσώπων, τα οποία περι¬ 
λαμβάνουν μέχρι εννέα θέσεις καθη- 
μένων, συμπεριλαμβανομένης και 
αυτής του οδηγού 77 

Οχήματα .που προορίζονται για τη 
μεταφορά, προσώπων, και έχουν πε¬ 
ρισσότερες από εννέα θέσεις καθημέ- ' 
νων, συμπεριλαμβανομένης και αυ¬ 
τής του οδηγού και των οποίων το 
μέγιστο επιτρεπόμενο βάρος υπερ¬ 
βαίνει τους 3,5 τόνους: 

- με κινητήρα ισχύος μικρότερης 

από 150ΚΨ 80 

- με κινητήρα ισχύος ίσης ή μεγαλύ¬ 
τερης από 150ΚΨ 83 I 

Οχήματα τα οποία προορίζονται για 

τη μεταφορά προσώπων και έχουν 
περισσότερες από εννέα θέσεις καθη- 
μένών, συμπεριλαμβανομένης και 
αυτής του οδηγού - οχήματα προορι- 
ζόμενα για τη μεταφορά εμπορευμά¬ 
των, και των οποίων: 

- το μέγιστο επιτρέπόμενο βάρος 

δεν υπερβαίνει τους 2 τόνους 78 

- το μέγιστο επιτρεπόμενο βάρος εί- . 

ναι μεταξύ 2 και 3,5 τόνους 

79 

5.2.2.Ι.4. 

Οχήματα που προορίζονται για τη 
μεταφορά εμπορευμάτων και των 
οποίων το μέγιστο επιτρεπόμενο βά¬ 
ρος υπερβαίνει τους 3,5 τόνους: 


5.2.2.1.4.1. 

- με κινητήρα ισχύος μικρότερης 
από 75ΚΨ 

81 

5.2.2.Ι.4.2. 

- με κινητήρα ισχύος ίσης ή μεγαλύ¬ 
τερης από 75ΚΨ αλλά μικρότερης 
από 150ΚΨ 

83 

5.2.2.1.4.3. 

- με κινητήρα ισχύος ίσης ή μεγαλύ¬ 
τερης από 150Κ\ν 

84 

(1) Πραγματοποιείται δοκιμή επί οχήμάτος εν στάσει για 

να προσδιορι- 


στεί τιμή αναφοράς για τις υπηρεσίες που χρησιμοποιούν τη μέθοδο 
αυτή για τον έλεγχο των οχημάτων σε κυκλοφορία. 

Ωστόσο, 


- για τα οχήματα των κατηγοριών των σημείων 5.2.2.1.1 και 
5.2.2.1.3, οι οριακές τιμές αυξάνονται κατά 1 <1Β (Α) εφόσον τα 
οχήματα είναι εξοπλισμένα με κινητήρα άίβββΐ και απευθείας έγ- 

- για τα οχήματα που έχουν μέγιστο επιτρεπόμενο βάρος μεγαλύτερο 
από 2 τόνους και τα οποία έχουν σχεδιαστεί για μη οδική χρήση, οι 
οριακές τιμές αυξάνονται κατά 1 άΒ (Α) εφόσον είναι εξοπλισμένα με 
κινητήρα ισχύος μικρότερης από 150ΚΨ και κατά 2 8Β (Α) εφόσον 
είναι εξοπλισμένα με κινητήρα ισχύος ίσης ή μεγαλύτερης από 
150ΚΨ». 

δ) Στο Παράρτημα I, μετά το σημείο 5.2.2.4.1 Να προστεθεί το κεί¬ 
μενο που παραλείφθηκε από παραδρομή. 

«5.2.2.4.2. Θέση του μικροφώνου 

Το μικρόφωνο πρέπει να τοποθετείται σε απόσταση 7,5 μ. 0,2 μ. από 
τη γραμμή αναφοράς (Χ' (εικόνα 1) του διαδρόμου και σε ύψος 1,5 μ. 
0,1 μ. πάνω από το επίπεδο του εδάφους. Ο άξονας μέγιστης ευαισθη¬ 
σίας του πρέπει να είναι οριζόντιος και κάθετος προς τη διαδρομή του 
οχήματος (γραμμή 00). 

5.2.2,4.3. Συνθήκη οδήγησης. 

5.2.2.4.3.1. Γενικές συνθήκες 

Για όλες τις μετρήσεις το όχημα οδηγείται σε ευθεία γραμμή στη δια¬ 
δρομή επιταχύνσεως, κατά τέτοιο τρόπο ώστε το διάμηκες στο μέσο του 
οχήματος επίπεδο να είναι όσο το δυνατόν πλησιέστερα στη γραμμή 

(Χ’. 

Το όχημα πλησιάζει τη γραμμή ΑΑ' με αρχική σταθεροποιημένη τα¬ 
χύτητα, σύμφωνα με τα σημεία 5.2.2.4.3.2 και 5.2.2.4.3.3. Μόλις το 
εμπρόσθιο άκρο του οχήματος προσεγγίσει τη γραμμή ΑΑ', το όργανο 
χειρισμού επιταχύνσεως πρέπει να φέρεται, όσο είναι πρακτικώς δυνα¬ 
τόν ταχύτερα, στη θέση που αντιστοιχεί σε πλήρη ισχύ. Η θέση αυτή του 
οργάνου χειρισμού επιταχύνσεως διατηρείται μέχρι τη στιγμή που το 
οπίσθιο άκρο του οχήματος θα φθάσει τη γραμμή ΒΒ'. Το όργανο χειρι¬ 


σμού επιταχύνσεως επαναφέρεται τότε όσο το δυνατόν ταχύτερα στη 
θέση λειτουργίας ρελαντί. 

Στην περίπτωση αρθρωτών και μη διαχωριζομένων οχημάτων, τα 
ρυμουλκούμενα δεν πρέπει να λαμβάνονται υπόψη όσον αφορά το πέρα¬ 
σμα της γραμμής ΒΒ’. 

5.2.2.4.3.2. Ταχύτητα προσέγγισης 

Το όχημα πλησιάζει τη γραμμή ΑΑ' με σταθερή ταχύτητα που αντι¬ 
στοιχεί στη χαμηλότερη, από τις δύο ακόλουθες ταχύτητες: 

- ταχύτητα που αντιστοιχεί σε ταχύτητα περιστροφής του κινητήρα 
ίση με τα τρία τέταρτα της ταχύτητα (5) στην οποία ο κινητήρας 
αναπτύσσει τη μέγιστη ισχύ του 

- 50 χλμ./ώρα 

Αν όμως υπάρξει, κατά τη δοκιμή, παλινδρόμηση με συμπλεγμένο 
την πρώτη σχέση’μετάδοσης της κίνησης (πρώτη ταχύτητα), στην περί¬ 
πτωση οχημάτων εφοδιασμένων με αυτόματο κιβώτιο ταχυτήτων με 
περισσότερες από δύο ξεχωριστές σχέσεις, η διαδικασία δοκιμής μπορεί 
να είναι μία από τις ακόλουθες κατ’ επιλογή του κατασκευαστή: 

. - είτε αύξηση της ταχύτητας του οχήματος V μέχρι μία μεγίστη τα¬ 
χύτητα 60 χλμ/ώρα, ώστε να αποφευχθεί αυτή η παλινδρό- 

μηση, 

- είτε διατήρηση της ταχύτητας V στα 50 χλμ/ώρα, με παράλληλη 
μείωση της τροφοδότησης σε καύσιμο του κινητήρα το πολύ έως 
95% της αναγκαίας παροχής για την ανάπτυξη της πλήρους 
ισχύος. Η συνθήκη αυτή θεωρείται πληρούμενη: 

- στην περίπτωση κινητήρων ελεγχόμενης ανάφλεξης όταν η γωνία 
ανοίγματος του κινητού διαφράγματος του αναμικτήρα (πετα¬ 
λούδα του καρμπυρατέρ) είναι 90% και» 

ε) Στη σελίδα 4852 του ΦΕΚ, υποσημείωση (1) να διορθωθεί από το 
εσφαλμένο η φράση «της οδηγίας Ο/156/ΕΟΚ» στο ορθό «της οδηγίας 
70/156/ΕΟΚ». 

στ) Στο άρθρο 7, στίχος 2ος: διορθώνεται η λέξη από το εσφαλμένο 
«οχήματα» στο ορθό «σχήματα». 

η) Στο άρθρο 7, περίπτωση δ', στίχος πρώτος: διορθώνεται η λέξη 
από το εσφαλμένο «οχημάτων» στο ορθό «σχημάτων». 

2. Στην Γ20/81568/899/88 κοινή απόφαση των Υπουργών Εθνι¬ 
κής Οικονομίας, ΠΕΧΩΔΕ και Μεταφορών και Επικοινωνιών, που δη- 
μοσιεύθηκε στο ΦΕΚ 403/Β/1988 γίνονται οι παρακάτω διορθώσεις 
σφαλμάτων: 

α) Στο παράρτημα I, σημείο 2.1.3.3. στίχος 6ος: διορθώνεται από το 
εσφαλμένο η λέξη «κατώτερο» στο ορθό «κατώτερη». 

β) Στο άρθρο 6, περίπτωση β, στίχος 3ος: διορθώνεται ο αριθμός από 
το εσφαλμένο «32764/13/80» στο ορθό «32764/734/80». 

γ) Στο άρθρο 6 περίπτωση δ', στίχος 3ος: Μετά τη λέξη παραρτήμα¬ 
τος, να προστεθεί ο αριθμός I που παραλείφθηκε από παραδρομή. 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




